section_heading: Razvoj
paragraph_text: Microsoft je objavio planove za besplatan korisnički antivirus pod kodnim imenom Morro, 18. studenog 2008. Potpuno je trebao promijeniti strategiju u Microsoftovom marketingu: Umjesto plaćenog antivirusa koji nudi i ostale alatke, kao backup i osobni firewall, Morro bi trebao biti besplatan, te bi se mogao instalirati na originalnim Windows sustavima (nije bio namijenjen za poslovnu upotrebu).